आरती कितनी बार घुमाना चाहिए ? इसका रहस्य यह है कि जिस देव की जितनी संख्या लिखी हो, उतनी ही बार आरती घुमाना चाहिए. जैसे गणेश चतुर्थ तिथि के अधिष्ठाता हैं, इसलिए चार आवर्तन होने चाहिए. विष्णु आदित्यों में परिगणित होने के कारण द्वादशात्मा माने गए हैं, इसलिए उनकी तिथि भी द्वादशी है और महामंत्र भी द्वादशाक्षर है. अतः वैष्णो की आरती में 12 आवर्तन आवश्यक है. सूर्य सप्तरश्मि है, सात रंग की विभिन्न सात किरणों वाले, सात घोड़ो से युक्त रथ में बैठा है. सप्तमी तिथि का अधिष्ठाता है. अतः सूर्य आरती में 7 बार बीज मंत्र का उद्धार करना आवश्यक है. दुर्गा की नव संख्या प्रसिद्ध है, नवमी तिथि है, नव अक्षर का ही नवार्ण मंत्र है. अतः 9 बार आवर्तन होना चाहिए. रुद्र एकादश है या शिव, चतुर्दशी तिथि के अधिष्ठाता है. अंत: 11 या 14 आवर्तन आवश्यक है।